Drümpelmanni masinatehas

Drümpelmanni masinatehas oli tööstusettevõte, mis tegutses aastatel 1828–1901 Tallinnas Juhkentali piirkonnas.

Drümpelmanni masinatehas valmistas masinaid ja masinaosi kalevi-, paberi- ja peeglivabrikute jaoks ning põllutööriistu ja -masinaid, hiljem ka viinavabrikute seadmeid ja turbamasinaid. 1885. aastal pandi tehases tööle Tallinna esimene elektrigeneraator.

1884. aastal oli tehases 80 töölist, 1900. aastal 197 töölist.

Drümpelmanni masinatehas lõpetas tegevuse 1901. aastal Eestimaa kubermanguvalitsuse nõudmisel, kuna tehase tootmismüra segas Juhkentali haigla patsiente.

1919. aastal hakkas tehasehoones tööle ettevõte Wega.

 Viited 

Kategooria:19. sajand Tallinnas
Kategooria:Eesti masinatööstus
Kategooria:Eesti metallitööstus
Kategooria:Eestimaa kubermang
Kategooria:Juhkentali
Kategooria:Tallinna endised ettevõtted
Kategooria:Tallinna ettevõtted
Kategooria:Venemaa Keisririigi ettevõtted